XXXXXXXXXX

B. t. XXXX

Reykjavík, dd. mm. ár

Kæri XXXX,

Ég undirrituð sæki um starf aðalbókara hjá XXXX sem auglýst var á heimasíðu Vinnumálastofnunar þann 24. nóvember sl. Fyrirtækinu XXXX hef ég kynnst ágætlega en ég hef leitað til þeirra varðandi þjónustu á undanförnum árum. Vingjarnlegt viðmót, fagleg vinnubrögð og góður árangur fyrirtækisins á undanförnum árum gefa vísbendingu um að þar sé um eftirsóknarverðan vinnustað að ræða. Auk þess er ég viss um að fyrri starfsreynsla mín, menntun og áhugi á starfi aðalbókara geti komið að góðum notum í umræddu starfi.

Ég útskrifaðist sem viðskiptafræðingur frá Háskóla Íslands vorið 2007 og hef síðan þá starfað hjá ABCD. Þar hef ég séð um bókun, afstemmingar, uppgjör og greiðslu reikninga og hef því öðlast umtalsverða reynslu af þessum verkefnum. Ég hef einnig verið staðgengill aðalbókara og hef meðal annars í samráði við minn yfirmann unnið við uppgjör virðisaukskatts og gengið frá skýrslum til skattstjóra, aðstoðað við undirbúning og gerð ársreikninga og haft umsjón með skýrslum og upplýsingum úr bókhaldi fyrir stjórnendur fyrirtækisins. Ég hef ekki reynslu af fjárhagsáætlanagerð frá starfi en ég tel mig þó hafa góðan grunn til að byggja á frá námi.

Ég er samviskusöm, skipulögð, sjálfstæð í vinnubrögðum og á auðvelt með að umgangast fólk. Ég tala og skrifa ágæta ensku en ég bjó í Englandi árið 2003 þegar ég starfaði þar sem Au Pair í 6 mánuði. Mér væri ánægja að geta kynnt mig persónulega og fá að gera betri grein fyrir menntun minni og reynslu í viðtali.

Virðingarfyllst,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undirskrift viðkomandi